جوزيف بن هوفانيس ماتوسيان Matossian family, tobacco merchants هو رجل صناعة أرمني ومن رواد صناعة السجاير في مصر، واتعروف بماتوسيان الأصغر. كان ماتوسيان الأكبر ابتدا عمله في نهاية القرن التمنتاشر كانت تجارته رائجة لا تتوقف عند مصر لكنها تصل إلى أوربا كمان، كانت المنافسة حامية زادت وطأة المنافسة لما تدخل القصر الملكي وأصدر قرار بإنشاء الشركة الشرقية للدخان، شركة التبغ الكبرى فى مصر اللي تأسست في نهاية القرن الـ 19، على ايد الاخوة «ماتوسيان» الارمن،بدأت مؤسسة ماتوسيان بورشة أسسها هوفهانيس في شارع فرنسا بالاسكندرية سنة 1882 ، ثم أسس شقيقه جرابيد ورشة تانيه في العتبة الخضراء بالقاهرة عام 1886 . آلت ادارة مؤسسة ماتوسيان في أوائل سنة 1920 الي جوزيف بن هوفانيس ماتوسيان اللى لقبته الصحافة المصرية ب" ماتوسيان الصغير" ، أراد الولد ان يجعل للشباب ميزة علي الشيخوخة وفكر في مزاحمة شركات الدخان الكثيرة اللى تأسست وقتها في مصر. اتخذ ماتوسيان الصغير الكوبونات سلاح للمنافسة ، فوضع في كل علبة سجاير كوبون ينتفع به المدخنون في شراء بعض الأشياء من محل موروم أو دخول سينما ماتوسيان الخصوصية أو بعض التياترات والجوقات التمثيلية التانيه.